
Երկու երտասարդների՝ Տաթեւի եւ Գեւորգի նախաձեռնությամբ Երեւանում հունիսի 1-ից կինոսերները հնարավորություն կունենան իրականացնել բացօթյա կինոդիտումներ: Կինոթատրոնի հիմնական նպատակը լինելու է հաճելի ժամանցի ապահովումը եւ կինոթատրոն հաճախելու մշակույթի վերականգնումը:


«CornPop»-ը տեղակայված է լինելու մարզահամերգային համալիրի հարակից տարածքում գտնվող բլրի լանջին, իսկ տոմսի գինը լինելու է 1000 դրամ:


Ավելին՝ այս կինոթատրոնը տարբերվելու է նաև նրանով, որ մարդիկ ֆիլմը կարող են դիտել սեփական ավտոմեքենաների մեջ նստած, ինչն ընդունված բան է արտերկրում:


Ավելի մանրամասն տեղեկություններ կարելի է ստանալ կինոթատրոնի ֆեյսբուքյան էջից: 
